tartuNLP/wikipedia-smugri-20251201 huggingface dataset:
Moisöfjärden

Moisöfjärden on pieni merenselkä lounaisessa Espoossa. Selkä rajoittuu lännessä ja pohjoisessa Soukkaan, idässä ja etelässä puolestaan Suvisaaristoon.
Moisöfjärden on runsassaarinen. Soukan alueella sijaitsevat muun muassa Björkholmen, Kornholmen ja Hönsholm. Suvisaariston alueella sijaitsevat Munkholmarna, Majholmen, Käringholmen, Högholmen, Skaddan ja Kotisaari sekä Moisö.
Moisöfjärdenin lounaisosasta on salmiyhteys Aisarfjärdenille ja edelleen Suomenlahden ulapalle. Pohjoisosasta on reitti kapean Suinonsalmen kautta itään Ryssjeholmsfjärdenille. Moisöfjärdenin itäisimmästä kolkasta puolestaan kulkee venereitti Bosundin kautta Bredvikeniin.
Kaudella 1971–2000 Moisöfjärdenin ympäristön vuotuinen keskilämpötila oli 5,6 °C ja sademäärä 650 mm. Kesän keskilämpötila oli noin 16 °C.
Moisöfjärdenin pohjoisrannalla sijaitsee Hanikan uimaranta ja itärannalla Svinön uimaranta. Moisöfjärdenillä on kesäisin reittiliikennettä, alukset pysähtyvät Suinonsalmen saaristovenelaiturilla.
Mäntymaa

Mäntymaa on sukunimi, joka on muun muassa seuraavilla suomalaisilla henkilöillä:
Käärmekala

Käärmekala ("Erpetoichthys calabaricus") on lapaevien (Polypteridae) heimoon kuuluva kalalaji. Se on sukunsa "Erpetoichthys" ainoa laji. 
Akvaariossa.
Käärmekalaa voidaan myös pitää akvaariossa. Useimmat akvaariossa pidetyt yksilöt on pyydystetty luonnosta, sillä lajia on vain harvoin saatu lisääntymään vankeudessa. 
Elinympäristö ja levinneisyys.
Laji elää makeassa- ja murtovedessä. Se viihtyy parhaiten veden lämpötilan ollessa trooppinen. Laji on Kansainvälisen luonnonsuojeluliiton luokituksessa silmälläpidettävä. Käärmekalan levinneisyys käsittää Lounais- ja Länsi-Afrikan.
Kreetanvaahtera

Kreetanvaahtera ("Acer sempervirens") on saippuamarjakasvien (Sapindaceae) heimoon kuuluva vaahteralaji, joka elää kotoperäisenä Kreikassa ja Turkissa. Se jää yleensä alle 6 metriä korkeaksi pensaaksi, mutta voi kasvaa jopa 10 metriä korkeaksi puuksi. Kreetanvaahteran lehdet ovat kolmiliuskaiset, 1–4 senttimetriä pitkät ja 1–2 senttimetriä leveät. Lehdet ovat päältä tummanvihreät ja alta vaaleammat. Kuori on ruskeaa tai harmaata. Kukat ovat vihertävän keltaiset.
Kirvesjärvi (Orivesi, läntinen)

Kirvesjärvi on Pirkanmaalla Oriveden Yröskulmalla sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kirvesjärvet.
Maantietoa.
Järven pinta-ala on 2,3 hehtaaria, se on 250 metriä pitkä ja 150 metriä leveä. Se sijaitsee Siikanevan eteläpuolella kohoavalla mäkisellä järvialueella, jossa järven ympäristö on alavaa suovaltaista metsämaata. Järvi on läntisin kolmesta Kirvesjärvistä ja sillä on kartan mukaan yksi saari. Järven rantaviivan pituus on 650 metriä ja sen itärannalle tulee kävelypolku paikkaan, jossa on laavu.
Luontoarvoja.
Järvi kuuluu osana Oriveden kaupungin Iso-Vuorijärven ja Siikajärven kävelyreitteihin, jotka ohittavat järvet: Iso Vuorijärvi, Kirvesjärvet, Salmijärvi, Iso Petäjäjärvi, Siikajärvi, Siikajärvenlakkari ja Saarijärvi. Kävelyreitin laavu sijaitsee järven itärannalla.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 175,9 metriä mpy.
DOD Electronics

DOD Electronics yhdysvaltalaisen Harman International Industriesin tuotemerkki, joka valmistaa nykyisin lähinnä aktiivisia jakosuotimia, mutta on valmistanut myös paljon erilaisia kitara- ja bassoefektilaitteita, joista suurimman osan valmistus on lopetettu.
DOD-laitteita on valmistettu vuosina 1973 - 2008, ja vuodesta 2013 eteenpäin.
DigiTech

DigiTech on yhdysvaltalainen efektilaitteiden valmistaja. Yhtiö fuusioitiin vuonna 1990 Harman International Industriesiin.
Historiaa ja yhtiön valmistamia laitteita.
Yhtiö tunnetaan erityisesti Whammy Wah -wah-wah-pedaaleistaan. (ks. kuva) Laitetta valmistettiin vuodesta 1989. Myös Time Machine -digitaalinen viive, ja Smart Shift -harmonizerista. Myöhemmin yhtiö on valmistanut useita mulitefektejä ja kitaravahvistimia mallintavia laitteita.
Vuonna 2004 yhtiö julkisti Bad Monkey Tube Overdrive -säröpedaalin. 2016 julkistettiin Trio+ -efektipedaali jolla voi tehdä basso- ja rumpukomppeja, joiden päälle voi itse soittaa valitsemaansa instrumenttia - yleensä kitaraa - ja näin luoda "yhtyeen" jonka mukana soittaa.
Yhtiö valmistaa myös RP55-efektiprosessoria.
Lähteet.
Biitit ja tyylit FM

Biitit ja tyylit FM on Alimo &amp; Control -duon esikoisalbumi, joka julkaistiin vuonna 2001. Tämän levyn jälkeen yhtye alkoi esiintyä nimellä Beats and Styles.
Hyvän yön lauluja

Hyvän yön lauluja on Yön 22. Studioalbumi, joka julkaistiin 20. lokakuuta 2017. Levyllä kuullaan akustisia versioita yhtyeen aiemmista kappaleista.
Albumi nousi Suomen virallisen listan sijalle 29 sekä fyysisten albumeiden listan sijalle 9.
Mitä jos mä rakastan

Mitä jos mä rakastan on Yön 23. studioalbumi, joka julkaistiin 7. syyskuuta 2018. Se debytoi Suomen virallisen listan kolmannella sijalla, ja nousi fyysisten albumeiden listan ensimmäiseksi. Kappaleet ”Mitä jos mä rakastan sua” ja ”Onnellisia vuosia” julkaistiin singlenä. Levy jäi myös Olli Lindholmin viimeiseksi. 
Levyn kanssa ilmestyi myös fanilehti, joka oli saatavilla Lehtipisteen myyntikanavista yhdessä albumin kanssa. Lehti sisältää kappaleiden sanat sekä tarinat niiden takaa, yhtyeen jäsenten fanihaastattelut, fanien kertomia Yö-muistoja, 100 valokuvaa, fanien kokoama top 10 -kappalelista, sekä paljon muuta sisältöä.
Kirvesjärvi (Orivesi, itäinen)

Kirvesjärvi on Pirkanmaalla Oriveden Yröskulmalla sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kirvesjärvet.
Maantietoa.
Järven pinta-ala on 1,6 hehtaaria, se on 200 metriä pitkä ja 150 metriä leveä. Se sijaitsee Siikanevan eteläpuolella kohoavalla mäkisellä järvialueella, jossa järven ympäristö on alavaa suovaltaista metsämaata. Järvi on kolmesta Kirvesjärvistä itäisin ja sillä on kartan mukaan yksi saari. Järven rantaviivan pituus on 550 metriä.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 176,3 metriä mpy. Siihen on johdettu kaksi suo-ojaa ja koillisrantaan tulee Ison Vuorijärven laskuoja. Kirvesjärven laskuoja laskee läntiseen Kirvesjärveen.
Kosolan talo

Kosolan talo on Lapuan keskustassa sijaitseva entinen lapuanliikkeen johtajan Vihtori Kosolan kotitalo, jota pidettiin liikkeen päämajana. Talo sijaitsee Lapuanjoen rannalla vastapäätä Lapuan tuomiokirkkoa vanhan maantien varressa. Nykyinen osoite on Kosolankatu 1. Talo on kaksi- ja puolikerroksinen pohjalaistalo.
Talon tienpuoleisen siiven rakennutti vaasalainen kauppias A. G. Wikman vuonna 1861 jo 1700-luvulla valmistuneen aiemman talon rakenteiden päälle. Jokirannan suuntainen korkeampi siipi valmistui vuonna 1887. Talossa toimi 1880-luvulla Suomen ensimmäinen maaseutukirjakauppa. Vuonna 1890 talon osti Vihtori Kosolan isä Iisakki Kosola. Kosoloiden aikana talossa oli kievari, vuonna 1916 jääkäriliikkeen salainen etappikeskus ja 1930-luvulla lapuanliikkeen toiminnan keskus. 
Vuodesta 1940 Kosolan talon omisti Herättäjä-Yhdistys. Talossa toimi yhdistyksen kirjakauppa, jonka toiminta päättyi keväällä 2019. Toukokuussa 2019 talon osti Vaasasta lähtöisin oleva Jari Vesanen, jonka tavoitteena on kehittää taloa matkailukohteena. Talon restaurointi aloitettiin vuonna 2020. Talossa on vuodesta 2022 toiminut tilausravintola ja -kahvila nimellä Kosolan kievari.
Rakennus on Museoviraston ylläpitämässä valtakunnallisesti merkittävien rakennettujen kulttuuriympäristöjen luettelossa osana Lapuan tuomiokirkon ympäristöä. Talon ulkoarkkitehtuurissa merkittävää ovat epätavallisen runsaat ja taidokkaat, pitsimäiset räystäskoristelut,
Letkukytkentöjä

Letkukytkentöjä on punk-yhtyeen Pertti Kurikan Nimipäivien uran päättänyt albumi, joka julkaistiin 14. lokakuuta 2016.
Suomen ralli 2000

Suomen ralli 2000 (virallisesti "50. Neste Rally Finland") oli Rallin MM-sarjan kauden 2000 yhdeksäs osakilpailu, joka ajettiin 18.–20. elokuuta 2000. 
Reitti.
Kilpailussa oli 23 erikoiskoetta ja erikoiskokeiden yhteispituus oli .
Rallin kilpailukeskus siirrettiin Laajavuoresta Paviljonkiin. Nyt huoltoalueita sai olla vain yksi päivässä. Perjantaina se oli Tikkakoskella, lauantaina ja sunnuntaina Hallissa.
Ruuhimäki oli nyt poissa reitiltä. Siitä oli sen sijaan tehty rallin testierikoiskoe.
Ralli alkoi nyt jo perjantaiaamuna ensimmäistä kertaa sitten vuoden 1995. Perjantaina käytiin Saarijärvellä Muittarin erikoiskokeella ensimmäistä kertaa sitten vuoden 1980. Palsankylää oli puolestaan ajettu edellisen kerran vuonna 1973. Kolmas Saarijärven alueen erikoiskoe Konttimäki oli täysin uusi, ja siitä tuli rallin siihenastisen historian nopein erikoiskoe 138 km/h keskinopeudellaan.
Killerin yleisöerikoiskoe ajettiin nyt ensimmäistä kertaa, tosin eri muodossa kuin myöhemmin. Tämänvuotisella versiolla ajettiin pelkkää ravirataa kahden auton startatessa radan eri puolilta samanaikaisesti. Erikoiskokeen keskinopeus oli jopa 118 km/h.
Lauantain lenkkiin oli lisätty muutaman vuoden tauon jälkeen Päijälä ja Ehikki. Sunnuntaina ajettiin Joutsan alueen erikoiskokeiden sijasta jälleen Jämsän suunnalla, suurilta osin lauantain erikoiskokeiden toistoja. 
Kilpailun tapahtumia.
Kilpailun voittoon ajoi Marcus Grönholm, jolle voitto oli kauden kolmas ja toinen perättäinen. Voiton myötä Grönholm nousi kuuden pisteen johtoon kuljettajien MM-sarjassa. Pistejohdossa ollut Richard Burns ajoi ulos toisena päivänä. Colin McRae ja yksityistallissa ajanut Harri Rovanperä kilpailivat toisesta sijasta, joka päättyi McRaelle kun Rovanperä sai kymmenen sekunnin aikasakon.
Grönholmin kokonaiskeskinopeus maalissa oli 121,5 km/h, mikä oli rallin siihenastisen historian ennätys. 
Tulokset.
N-ryhmän voitti Jani Paasonen.
Suomen ralli 2001

Suomen ralli 2001 (virallisesti "51. Neste Rally Finland") oli Rallin MM-sarjan kauden 2001 yhdeksäs osakilpailu, joka ajettiin 24.–26. elokuuta 2001. 
Kilpailuun ilmoittautui 165 autokuntaa, joista 150 lähti kilpailuun.
Reitti.
Kilpailussa oli 21 erikoiskoetta. Niiden yhteispituus oli 406,38 km.
Reitti muistutti yleisrakenteeltaan edellisvuotta. Perjantain huolto siirtyi nyt Tikkakoskelta Paviljonkiin, mikä oli ensimmäinen kerta kun aluetta käytettiin MM-rallin huoltoon. 
Killerin erikoiskoetta muokattiin pelkästä raviradasta kahden auton rinnakkaiseksi radaksi, jossa ratoja vaihdettiin tunnelin ja sillan avulla. Talviaisten erikoiskoe oli sama kuin edellisen vuoden Juupajoki. 
Sunnuntaina ajettu Moksi – Leustu oli 41-kilometrisenä pisin erikoiskoe rallin historiassa sitten vuoden 1973 Kokkosenlahden.
Kilpailun tapahtumia.
Ennakkosuosikkina kilpailuun lähtenyt Tommi Mäkinen ajoi ensimmäisellä erikoiskokeella kantoon, jota ei ollut merkinnyt nuotteihin ja joutui keskeyttämään. Toisena päivänä Didier Auriol joutui keskeyttämään ajettuaan ulos erikoiskokeella 13 kun etujousitus petti. Juha Kankkunen keskeytti jarrujen petettyä.
Peugeot käytti tallimääräyksiä, jotta Grönholm ja Harri Rovanperä säilyttäisivät sijoituksensa viimeisenä päivänä. säilyttämiseen. Rovanperän auton etuvasen iskunvaimennin rikkoutui hieman ennen toiseksi viimeisen erikoiskokeen loppua ja hän joutui ajamaan viimeisen ajetun Ouninpohjan erikoiskokeen rikkinäisellä iskunvaimentimella. Tämän myötä Colin McRae nousi neljänneltä sijalta kolmanneksi viimeisellä erikoiskokeella, jossa McRae ajoi toiseksi nopeimman ajan. 
François Delecour keskeytti siirtymäosuudella polttoaineen paineen pudottua vaikka tankissa oli polttoainetta jäljellä. Toni Gardemeister keskeytti ulosajoon rallin päättäneellä Ouninpohjan erikoiskokeella 11. sijalta. 
Tulokset.
Marcus Grönholm voitti kilpailun ja keräsi ensimmäiset pisteet sitten Portugalin rallin.McRaen ja Sainzin sijoituksien myötä Ford Martini nousi MM-sarjan kärkeen. 
N-ryhmän voitti Marcos Ligato.
Kodantakunen (Orivesi, läntinen)

Kodantakunen on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kodantakuset.
Maantietoa.
Järven pinta-ala on 3,6 hehtaaria, se on 450 metriä pitkä ja 100 metriä leveä. Se sijaitsee Siikanevan kaakkoispuolella kohoavalla mäkisellä järvialueella Iso-Haikaran pohjoispuolella. Siinä ei ole kartan mukaan saaria. Järven rantaviivan pituus on 1 000 metriä ja sen rannat ovat metsämaata. Sen rannoilla sijaitsee yksi vapaa-ajan asunto, jolle tulee tie kantatieltä 66.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 165,4 metriä mpy. Järven länsipäähän on johdettu suo-ojia, joiden kautta Viipperänlammi laskee järveen. Toinen tulo-oja on peräisin pohjoispuolen Kodantakusesta. Järven oma laskuoja itäiseen Kodantakuseen, joka vuorostaan laskee Iso-Haikaraan.
Suomen ralli 2002

Suomen ralli 2002 (virallisesti "52. Neste Rally Finland") oli Rallin MM-sarjan kauden 2002 yhdeksäs osakilpailu, joka ajettiin 8.–11. elokuuta 2002. 
Reitti.
Kilpailussa oli 22 erikoiskoetta. Niiden yhteispituus oli 401,68 kilometriä. 
Säännöt rajoittivat nyt kaiken huoltamisen tapahtuvaksi yhdessä paikassa. Tästä eteenpäin rallin ainoa huoltoalue on ollut Jyväskylän Paviljonki. 
Rallin avannut Killerin yleisöerikoiskoe ajettiin nyt jo torstaina. Ruuhimäki oli nyt taas mukana reitillä, joten Laajavuoresta tuli testierikoiskoe. 
Yksi lauantain uutuuksista oli 35-kilometrinen Vaheri – Himos. Ralli päättyi uuteen erikoiskokeeseen nimeltä Kruununperä. 
Kilpailun tapahtumia.
Kilpailun voittoon ajoi Marcus Grönholm, jolla voitto oli sekä kauden kolmas että kolmas peräkkäinen Suomen rallin voitto. Colin McRae joutui keskeyttämään kolmannelta sijalta erikoiskokeella 20, kun hänen autonsa syttyi palamaan öljyputken rikkouduttua.
Tulokset.
N-ryhmän voitti Jarkko Miettinen.
Wolbachia

Wolbachia on Gram-negatiivisiin bakteereihin kuuluva obligaatti endosymbiontti, joka infektoi lukuisia niveljalkaisia ja sukkulamatoja. Wolbachia-infektiot ovat luonnossa yleisiä, arvioiden mukaan jopa 40% maailman niveljalkaisista ja yli 65% kaikista hyönteislajeista ovat alttiita Wolbachia-infektiolle. Wolbachia-infektio tapahtuu ensisijaisesti äidiltä jälkeläisille eli vertikaalisesti, mutta myös lajista-lajiin- ja ympäristöstä yksilöön- infektioita tapahtuu (ns. horisontaalinen infektio). Wolbachia-bakteerin suhde isäntähyönteisen kanssa riippuu lajista. Usein Wolbachian suhde isäntään on mutualistinen: bakteerin on tutkittu suojaavan isäntähyönteistä virusinfektioilta, tuottavan isännälle ravintoaineita ja sukkulamadoissa lisäävän isännän elinikää ja hedelmällisyyttä. Niveljalkaisissa Wolbachia voi olla myös parasiitti. Wolbachian tiedetään niveljalkaisissa isäntähyönteisissä muuttavan merkittävästi isännän lisääntymisbiologiaa ja suuntaavan sukupuolivalintaa.
Lääketieteen sovellukset.
Wolbachia ja filariaasit.
Filariaparasiitit, kuten "Burgia malayi", ovat yleisiä trooppisilla alueilla ja aiheuttavat vakavasti vammauttavia sairauksia (esimerkiksi elefanttitauti ja jokisokeus). Wolbahcia-bakteeria esiintyy lähes kaikissa ihmislajia infektoivissa filariaparasiitteissa mutualistisena endosymbionttina. Wolbachia lisää filariamadon elinikää ja hedelmällisyyttä sekä osallistuu sikiönkehityksen ohjaamiseen. Wolbachia voidaan poistaa filariamadosta antibiooteilla. Ilman bakteeria filariamadon elinaika lyhenee kymmenistä vuosista muutamiin kuukausiin ja jälkeläisten kehityksessä esiintyy normaalia useammin häiriöitä.
Suomen ralli 2003

Suomen ralli 2003 (virallisesti "53. Neste Rally Finland") oli Rallin MM-sarjan kauden 2003 yhdeksäs osakilpailu, joka ajettiin 7.–10. elokuuta.
Reitti.
Kilpailussa oli 23 erikoiskoetta. Niiden yhteenlaskettu pituus oli 409,18 km. Lähes puolet erikoiskokeista ajettiin vain kertaalleen, mikä on enemmän kuin tähän aikaan yleensä.
Reitti oli samankaltainen kuin edellisvuonna, mutta perjantain ja sunnuntain erikoiskokeet vaihtoivat paikkoja keskenään. 
Urrian erikoiskoe palasi reitille ensimmäistä kertaa 15 vuoteen. 
Kilpailun tapahtumia.
Harri Rovanperän rengas taittui alle perjantain ensimmäisellä erikoiskokeella Jukojärvellä. Hän pääsi jatkamaan kilpailua, mutta menetti 20 minuuttia aikaa. Rovanperä keskeytti lopulta EK12:lla Ouninpohjassa ulosajoon.
Marcus Grönholm keskeytti 14. erikoiskokeella Ouninpohjassa jarrujen ja oikean etutukivarren hajoamiseen. Ennen keskeytystä johtoasema oli vaihtunut kolmesti Viron Markko Märtinin ja Grönholmin välillä. Grönholm keskeytti johtoasemassa.
Tulokset.
Kilpailun voitti Viron Markko Märtin kolmantena kuljettajana pohjoismaiden ulkopuolelta. Märtin sanoi voiton olevan tärkeää hänelle, perustellen että jos pystyy voittamaan Suomessa pystyy voittamaan kaikkialla. Paras suomalainen oli Tommi Mäkinen kuudentena. 
N-ryhmän voitti Juha Salo.
Kodantakunen (Orivesi, itäinen)

Kodantakunen on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kodantakuset.
Maantietoa.
Järven pinta-ala on 2,2 hehtaaria, se on 250 metriä pitkä ja 150 metriä leveä. Se sijaitsee Siikanevan kaakkoispuolella kohoavalla mäkisellä järvialueella Iso-Haikaran pohjoispuolella. Siinä ei ole kartan mukaan saaria. Järven rantaviivan pituus on 600 metriä ja sen rannoilla sijaitsee yksi vapaa-ajan asunto, jolle tulee tie kantatieltä 66.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 165,3 metriä mpy. Siihen tulee laskuoja Kodintakusesta ja sen oma laskujoki laskee viereiseen Iso-Haikaraan.
Across the Acheron

Across the Acheron on metalliyhtye Riffteran vuonna 2019 julkaistu toinen albumi.
Kappaleet.
Sanoitukset: Janne Hietala
Lauri Nummenmaa

Lauri Nummenmaa (s. 27. huhtikuuta 1977) on suomalainen aivotutkija, psykologi ja filosofian tohtori. Hän väitteli Turun yliopistosta 2006, jonka jälkeen hän toimi tutkijana Cambridgessa, Tampereen yliopistossa ja Turun PET-keskuksessa. Vuonna 2008 Nummenmaa siirtyi tutkijaksi Aalto-yliopistoon. Hän työskenteli Aalto-yliopiston lääketieteellisen tekniikan ja laskennallisen tieteen laitoksella professorina. Nykyisin Nummenmaa on Turun yliopiston PET-keskuksen professori.
Nummenmaa on tutkinut tunteiden ja sosiaalisen vuorovaikutuksen taustalla olevia aivomekanismeja ja hermoverkkoja. Hän on kirjoittanut muun muassa teokset "Tunteiden psykologia" (2010) ja "Tunnekartasto" (2019).
Vuonna 2015 Nummenmaa sai Suomen Akatemian myöntämän Akatemiapalkinnon yhteiskunnallisesta vaikuttavuudesta.
Myös Lauri Nummenmaan vanhemmat Anna Raija Nummenmaa ja Tapio Nummenmaa olivat professoreita.
Kodantakunen (Orivesi, pohjoinen)

Kodantakunen on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kodantakuset.
Maantietoa.
Järven pinta-ala on 3,7 hehtaaria. Se on 550 metriä pitkä ja 200 metriä leveä. Se sijaitsee Siikanevan kaakkoispuolella kohoavalla mäkisellä järvialueella Iso-Haikaran pohjoispuolella. Siinä ei ole kartan mukaan saaria. Järven rantaviivan pituus on 1,5 kilometriä ja sen rannoilla sijaitsee yksi vapaa-ajan asunto, jonne on tieyhteys kantatieltä 66.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 166,3 metriä mpy. Siihen on johdettu pohjoispuolen metsistä kuivatusoja ja järven laskuoja laskee läntiseen Kodantakuseen.
Nälkäsuunnitelma

Nälkäsuunnitelma () oli natsi-Saksan kehittämä suunnitelma toisen maailmansodan aikana. Operaatio Barbarossan aikana natsit varastivat neuvostoliittolaisilta ruokaa saksalaisille ja näin aiheuttivat Neuvostoliitossa nälänhädän. Suunnitelman toteutus johti miljoonien ihmisten kuolemaan. Nälkäsuunnitelman arkkitehtina toimi Herbert Backe.
Suomen ralli 2004

Suomen ralli 2004 (virallisesti 54. Neste Rally Finland 2004) oli Rallin MM-sarjan kauden 2004 yhdeksäs osakilpailu, joka ajettiin 6–8. elokuuta.
Reitti.
Rallissa oli 22 erikoiskoetta. Niiden yhteenlaskettu pituus oli 382,71 km. 
Reitti erosi edellisvuodesta lähinnä siten, että ralli alkoi nyt jälleen torstain sijasta vasta perjantaiaamuna. Killerin yleisöerikoiskoe ajettiin vasta perjantai- ja lauantai-iltoina. 
Kilpailun tapahtumia.
Petter Solberg ajoi ulos erikoiskokeella 4 Lankamaassa pari kilometriä lähdöstä. 
Harri Rovanperä ajoi ulos erikoiskokeella 6 Ruuhimäessä johdettuaan rallia alusta saakka. 
Mikko Hirvonen keskeytti erikoiskokeella 10 Killerissä osuttuaan aitaan, jolloin pyörän ripustus vaurioitui. 
Erikoiskokeella 12 Ouninpohjassa Sebastian Lindholm ajoi ulos toiselta sijalta. Ouninpohjan toisella ajokerralla Marcus Grönholm ajoi kolmella vaihteella.
Erikoiskokeella 2 Parkkolassa sattui onnettomuus, jossa loukkaantui neljä katsojaa.
Tulokset.
N-ryhmän voitti Gianluigi Galli.
Biisinmurtajat

Biisinmurtajat on Jope Ruonansuun 24. ja samalla viimeinen studioalbumi, joka julkaistiin 25. syyskuuta 2016.
Östergrundet

Östergrundet on saari Espoossa Pienen Lehtisaaren itäpuolella. Virallisessa kaupunginosajaossa Östergrundet kuuluu Suvisaaristoon ja se sijaitsee Suvisaariston pääsaarista parisen kilometriä itään.
Östergrundetin pinta-ala on noin 0,7 hehtaaria. Saaren itä–länsisuuntainen pituus on noin 120 metriä. Saari on enimmäkseen matalaa kallioluotoa, puustoa on jonkin verran. Se on tunnettu ammoin myös nimellä Österklippan, mutta Östergrundet on todennäköisesti alkuperäisempi nimi.
Suomen ralli 2005

Suomen ralli 2005 (virallisesti "55. Neste Rally Finland") oli Rallin MM-sarjan kauden 2005 10. osakilpailu, joka ajettiin 4.–7. elokuuta 2005. 
Reitti.
Kilpailussa oli 21 erikoiskoetta. Niiden yhteenlaskettu pituus oli 355,59 km. Rallin lyhentymiseen vaikutti, että säännöt rajasivat rallin kokonaispituutta 400 kilometristä 360 kilometriin. 
Ralli alkoi jälleen jo torstaina Killerin yleisöerikoiskokeella kuten 2003. 
Perjantaina ajettiin uusi Vellipohjan erikoiskoe, jossa oli aiemmin ajettuja osuuksia Leustusta, Korpiahosta, Surkeesta ja Parkkolasta, mutta myös uusia osuuksia, mm. lyhyt osuus asvalttia.
Lauantain suurin muutos oli, että Ouninpohja oli jaettu kahteen osaan: Ouninpohja Länsi ja Ouninpohja Itä. Syynä tähän oli, että edellisenä vuonna Ouninpohjan keskinopeus oli ylittänyt sallitun 130 km/h rajan. Kahden osan väliin jäänyt erikoiskokeen nopein osuus Okskulmantiellä ajettiin nyt siirtymänä. 
Sunnuntaina ajettiin neljä erikoiskoetta. Tämä oli ensimmäinen kerta, kun sunnuntain aikana ei ollut yhtään välihuoltoa. 
Kilpailun tapahtumia.
EK2 Lankamaalla Gianluigi Galli ajoi ulos. Samassa paikassa suistui myös Jani Paasonen.
EK5 Vellipohjassa raju hyppy loukkasi Marcus Grönholmin kartanlukijan Timo Rautiaisen selkää eikä tämä pystynyt lukemaan nuotteja. Myös Sebastien Loebin kartanlukija Daniel Elena loukkaantui samassa hypyssä lievemmin. Vellipohjassa selkänsä loukkasi myös Sebastien Lindholmin kartanlukija Tomi Tuominen, mutta eri hypyssä kuin Rautiainen ja Elena.
Chris Atkinson keskeytti rallissa kolme kertaa: ensin perjantaina ohjausvarsi hajosi Ruuhimäessä, lauantaina hän ajoi ulos Moksi – Leustussa ja sunnuntaina tekninen vika pysäytti lopulta Kuohussa.
Tulokset.
N-ryhmän voitti Aki Teiskonen.
Walesin ralli 2002

Ison-Britannian ralli 2002 (virallisesti "58. Network Q Rally of Great Britain") oli Rallin MM-sarjan kauden 2002 14. ja viimeinen osakilpailu, joka ajettiin 14.−17. marraskuuta 2002. Kilpailussa oli 17 erikoiskoetta ja keskuspaikka oli Cardiffissa.
Kilpailun voittoon ajoi Petter Solberg kartanlukijansa Phil Millsin kanssa. Solbergille voitto oli ensimmäinen rallin MM-sarjassa. Liukkaissa olosuhteissa Richard Burns suistui tieltä ja Sébastien Loeb keskeytti jousituksen vaurioon.
Juan Manuel Blanes

Juan Manuel Blanes (8. kesäkuuta 1830 – 15. huhtikuuta 1901) oli uruguaylainen realistista tyylisuuntaa edustanut taidemaalari. Aiheensa hän ammensi kotimaansa elämästä ja historiasta. 
Blanes aloitti työuransa kirjapainossa. Taiteilijana hän oli suurimmalta osalta itseoppinut. Vuoden 1859 Blanes oleskeli Italiassa valtion stipendirahoituksen turvin. Siellä hän omaksui Euroopassa tuolloin vallinneen akateemisen tyylin. Kirjeessään veljelleen hän totesi olevansa amerikkalainen taiteilija joka antaa taiteelleen amerikkalaiset aiheet ja amerikkalaisen sisällön. 
Maalauksissaan Blanes ikuisti näkymiä Argentiinasta, Uruguaysta ja Chilestä. Historiamaalauksissaan hän halusi että yksityiskohdatkin ovat oikein. Historiamaalausten jälkeen Blanes kiinnostui gauchoista. Hänen romantisoidut maalauksensa unohtavat sen tosiseikan, että gauchojen elämä ja työ oli rankkaa ja kuluttavaa. Blanesin aikana gauchosta oli tullut uruguaylaisen nationalismin symboli.
Vuonna 1898 Blanes asettui asumaan Italiaan, missä asui loppuelämänsä.
Yhden tähden tähden

Yhden tähden tähden on huumorirock-yhtye Turo’s Hevi Geen studioalbumi, joka julkaistiin 28. maaliskuuta 2014.
Albumilla on tunnettuja kappaleita, jotka on sanoitettu uudelleen. Mukana olevista kappaleista neljä on yhtyeen omia sävellyksiä.
Laís Elena

Laís Elena Aranha da Silva (11. maaliskuuta 1943 Garça – 12. maaliskuuta 2019 Santo André) oli brasilialainen koripalloilija.
Pelintekijänä pelannut 162-senttinen Laís Elena voitti Brasilian naisten maajoukkueessa MM-pronssia Brasilian-kotikisoissa 1971. Hän osallistui maajoukkueessa myös vuosien 1964, 1967 ja 1975 MM-kilpailuihin ja voitti viisi Etelä-Amerikan mestaruutta sekä kaksi Pan-Amerikan kisojen kultamitalia. Laís Elena kuoli 76-vuotiaana 12. maaliskuuta 2019 santoandrélaisessa sairaalassa, jossa häntä hoidettiin rintasyövän takia.
Walesin ralli 2003

Walesin ralli 2003 (virallisesti 59. Wales Rally GB 2003) oli Rallin MM-sarjan kauden 2003 14. ja viimeinen osakilpailu, joka ajettiin 6−9. marraskuuta.
9K34 Strela-3

9K34 Strela-3 (ven.: 9К34 «Стрела-3», "nuoli", Naton raportointinimi: "SA-14 Gremlin") on Neuvostoliitossa kehitetty olkapääohjus eli "MANPADS". Tätä tyyppiä edelsi 9K32 Strela-2, eli "SA-7 Grail". Aseen kehittelijät olivat "KB Mashinostroyeniya" sekä "Kolomna", kehittely tapahtui rinnan 9K38 Igla "M1"-ohjuksen kanssa. Prototyyppi-asteelle testauksineen päästiin vuonna 1972. Nämä omivat kummatkin joitain erityispiirteitä toisiltaan. Varhaisemmat versiot olivat niin sanottuja "tail-chasing" -tyyppisiä malleja, joissa ohjuksen hakupää kykeni lukittumaan kohteeseensa vain takaapäin ja kohteen lentomoottorin jättämän infrapunajäljen perusteella. Asetyyppi hyväksyttiin käyttöön 1974 sekä otettiin osaksi Neuvostoliiton Puna-armeijan ohjuskalustoa. Strela 2M -version ohjukseen nähden, kykeni tämä Strela 3:n päivitetty versio hieman hitaampaan matkalentoon sekä lyhyempään kantamaan. Ohjuksen hakupää kykeni kuitenkin toimimaan suoraan kohti lentäneitä ilmamaaleja vastaan vielä nopeudella 310 m/s.
Myöhemmän tyypin olkapääohjukset kykenivät toimimaan niin sanotun "all-aspect" -toimintatavan pohjalta, missä ohjus kykenee lukittumaan kiinni kohteeseensa myös edestäpäin, lähinnä lämpökitkan aiheuttaman jäljen pohjalta. Tämän mahdollisti jäähdytetty uuden tyyppinen hakupää, missä käytettiin lyijysulfidia (PbS).
Tätä ohjustyyppiä käytettiin useissa Neuvostoliiton liittolaismaissa, myöskin Jugoslaviassa, vaikka maiden välinen välirikko oli jo ehtinyt tapahtumaan. Suomi ei sen sijaan koskaan tätä tyyppiä käyttänyt. Vuonna 1975 päättyneeseen Vietnamin sotaan asetyyppi ei ehtinyt osallistumaan mukaan. Ohjuksesta on valmistettu niin kutsuttuja klooneja eli kloonattuja versioita sekä Iranissa että Kiinassa.
Walesin ralli 2004

Walesin ralli 2004 (virallisesti 60. Wales Rally GB 2004) oli Rallin MM-sarjan kauden 2004 12. osakilpailu, joka ajettiin 16−19. syyskuuta.
Walesin ralli 2005

Walesin ralli 2005 (virallisesti "61. Wales Rally GB") oli Rallin MM-sarjan kauden 2005 12. osakilpailu, joka ajettiin 16.−18. syyskuuta 2005. Kilpailussa oli 17 erikoiskoetta, joista kaksi viimeistä peruttiin. 
Markko Märtinin kartanlukija Michael Park kuoli ulosajossa 15. erikoiskokeella.
Tämän seurauksena Peugeot päätti vetää Marcus Grönholmin ja Timo Rautiaisen kilpailusta. Sébastien Loeb otti tarkoituksellisesti kahden minuutin aikasakon koska ei halunnut mestaruutta niissä olosuhteissa. Rallin lopussa liput olivat puolitangossa ja Millennium-stadionilla oli minuutin hiljainen hetki.
Moonbase

Moonbase (myös nimellä Moonbase: Lunar Colony Simulator) on Wesson Internationalin kehittämä ja julkaisema kaupunginrakennuspeli. Peli on julkaistu vuonna DOS:lle ja seuraavana vuonna Amigalle ja Macintoshille.
Pelistä on julkaistu vuonna 1993 päivitetty versio nimellä Lunar Command DOS:lle.
Pelaaminen.
Pelissä rakennetaan Kuuhun siirtokuntaa ja pelaajan on otettava huomioon muun muassa happi, vesi ja lämmitys/jäähdytys.
Vastaanotto.
Peli on saanut CU Amiga -lehden arvostelussa arvosanaksi 78%.
Japanin ralli 2004

Japanin ralli 2004 (virallisesti Rally Japan 2004) oli Rallin MM-sarjan kauden 2004 11. osakilpailu, joka ajettiin 3−5. syyskuuta.
Japanin ralli 2005

Japanin ralli 2005 (virallisesti "Rally Japan") oli Rallin MM-sarjan kauden 2005 13. osakilpailu, joka ajettiin 30. syyskuuta − 2. lokakuuta 2005. Kilpailussa oli 26 erikoiskoetta.
Sébastien Loeb varmisti toisen kuljettajien maailmanmestaruutensa sijoittumalla palkintopallille.
Monte Carlo -ralli 2000

Monte Carlo -ralli 2000 (virallisesti "68. Rallye Automobile de Monte-Carlo") oli Rallin MM-sarjan kauden 2000 ensimmäinen osakilpailu, joka ajettiin 20.−22. tammikuuta. Kilpailussa oli 15 erikoiskoetta ja erikoiskokeiden yhteispituus oli (suunniteltu pituus oli ).
Tapahtumia.
Ensimmäisenä päivänä tiellä oli paikoittaista jäätä, mutta kilpailijat ajoivat kuivalle asfaltille tarkoitetuilla renkailla ensimmäisillä erikoiskokeilla. Kahdella viimeisellä oli täysin jäiset tiet.
Tommi Mäkinen otti ensimmäisen päivän kahdelle viimeiselle erikoiskokeelle renkaat puolinastoilla kun kilpailijat ottivat täydet nastat ja Mäkinen nousi johtoon Richard Burnsin edelle päivän lopuksi. Yön aikana oli pakkasta ja Peugeotin autot eivät käynnistyneet seuraavan päivän kilpailuun, jolloin neljä kärkikuusikosta putosi kilpailusta. Erikoiskoe kuusi keskeytettiin katsojien määrän vuoksi. Carlos Sainz ja Colin McRae kilpailivat keskenään, kunnes viimeisellä erikoiskokeella McRaen auto lakkasi toimimasta ilman ennakkovaroitusta. Gilles Panizzi, François Delecour, Marcus Grönholm ja Richard Burns joutuivat keskeyttämään käyntiongelman vuoksi. Grönholmin auto käynnistyi, mutta sammui minuutteja myöhemmin. McRaen autoon tuli sytytyshäiriö, jonka jälkeen hän sai öljynpaineen varoituksen ja joutui keskeyttämään. Mäkinen ajoi nopeimman ajan kuudella erikoiskokeella ja pystyi ajamaan omien sanojensa mukaan varovaisesti.
Monte Carlo -ralli 2001

Monte Carlo -ralli 2001 (virallisesti "69. Rallye Automobile de Monte-Carlo") oli Rallin MM-sarjan kauden 2001 ensimmäinen osakilpailu, joka ajettiin 19.−21. tammikuuta 2001. Kilpailussa oli 15 erikoiskoetta.
Tapahtumia.
Peugeot toi kauden avaukseen vain pieniä muutoksia menestyksekkääseen 206 WRC -autoon. Ford Focus WRC sisälsi "fly by wire" -kaasun, uuden keraamisen turboahtimen ja kehittyneempi vaihteisto, jossa oli myös luistonesto. Subaru sanoi ottaneensa riskin kuljettajavalinnoilla ja teknisillä ratkaisuilla, joissa oli mukana parannettu moottorin ilmavirtaus. Mitsubishi teki kaudelle merkittävästi muutoksia edellisvuodesta takajousitukseen ja vauhtipyörään Sanremon rallissa käyttöön otettavaan Lancer WRC -malliin. 
Tiet olivat tavalliseen tapaan yhdistelmä lunta, jäätä ja märkää asfalttia.
Ensimmäisellä etapilla Peugeot menetti kaikki kolme tehdasajoneuvoaan ja monet kilpailijat joutuivat auraamaan lunta myöhemmin tuleville kilpailijoille. Marcus Grönholmin auton vesipumppu petti ja moottori ylikuumeni toisella erikoiskokeella. Didier Auriol rikkoi auton takapäätä ja menetti pyörän, mutta pääsi seuraavan erikoiskokeen alkuun jossa virkailijat kielsivät häntä jatkamasta kolmella pyörällä. Gilles Panizzi suistui kolmannella erikoiskokeella tieltä ja putosi 40 metriä rotkoon. Subarulla ajanut Markko Märtin ei päässyt ensimmäisen erikoiskokeen alkuun sähkövian johdosta. Richard Burns sanoi ajovansa liian varovasti ja kolmannella Subarulla ajava Petter Solberg kärsi rengasrikoista kolmannella ja neljännellä erikoiskokeella. Fordilla ajaneet Colin McRae, Carlos Sainz ja François Delecour olivat kärkikymmenikössä ensimmäisen päivän jälkeen. Delecour pyörähti ja kärsi rengasrikon erikoiskokeella 4. Mitsubishillä ajanut Tommi Mäkinen ajoi säännöllisesti kärkikuusikossa.
Erikoiskoe 10 (Castellane) peruttiin johtuen tiellä kävelevistä katsojista. Colin McRae menetti 15 sekuntia ja johtoaseman katsojien vuoksi, mutta nousi myöhemmin uudelleen johtoon. Alister McRaen Hyundai joutui katsojien kolhimaksi kun erikoiskoe peruttiin. Richard Burns joutui keskeyttämään kun auto alkoi kuluttamaan liikaa öljyä ja syyksi epäiltiin vikaa männässä. Petter Solberg joutui keskeyttämään ulosajon jälkeen.
Monte Carlo -ralli 2002

Monte Carlo -ralli 2002 (virallisesti "70. Rallye Automobile de Monte-Carlo") oli Rallin MM-sarjan kauden 2002 ensimmäinen osakilpailu, joka ajettiin 18.−20. tammikuuta 2002. Kilpailussa oli 15 erikoiskoetta.
Ensimmäiseksi ajanut Sébastien Loeb sai kahden minuutin aikasakon renkaanvaihdosta väärällä huoltoalueella. Tommi Mäkinen hellitti tahtiaan kun arveli Loebin edeltävänä päivänä saaman aikasakon jäävän voimaan.
Hedlund

Hedlund on muun muassa seuraavien henkilöiden sukunimi:
Teräsleidit

Teräsleidit on vuonna 2020 ensi-iltansa saanut suomalainen komediaelokuva, jonka on ohjannut Pamela Tola. Tola on myös käsikirjoittanut elokuvan yhdessä tuottaja Aleksi Bardyn kanssa. Elokuvan pääosissa näyttelevät Leena Uotila, Seela Sella, Saara Pakkasvirta, Heikki Nousiainen, Pirjo Lonka, Samuli Niittymäki ja Jani Volanen. Elokuva kertoo kolmesta yli 75-vuotiaasta sisaruksesta. Elokuvan alussa Inkeri (Uotila) lyö aviomiestään Tapiota (Nousiainen) paistinpannulla päähän ja luulee tappaneensa hänet. Inkeri lähtee sisarustensa Railin (Sella) ja Sylvin (Pakkasvirta) kanssa road tripille löytääkseen todisteita lieventävistä asianhaaroista.
Elokuva kuvattiin kesän 2019 aikana pääkaupunkiseudulla ja Pohjois-Karjalassa. Elokuvan budjetti on 1 360 000 euroa, josta Suomen elokuvasäätiön osuus on 800 000 euroa.
"Teräsleidit" sai ensi-iltansa 3. tammikuuta 2020. Elokuva saavutti 100 000 katsojan rajapyykin 15. tammikuuta, alle kahdessa viikossa ensi-illastaan ja lokakuussa 2020 sillä oli noin 250 000 katsojaa. Se oli vuoden 2020 katsotuin ensi-iltaelokuva. Elokuva oli ehdolla parhaaksi eurooppalaiseksi komediaelokuvaksi -gaalassa, joka järjestettiin joulukuussa 2020. "Teräsleidit" sai kolme Jussi-ehdokkuutta vuoden 2021 gaalassa parhaasta elokuvasta, naissivuosasta (Pakkasvirta) ja maskeeraussuunnittelusta.
Vastaanotto.
Elokuva sai arvosteluissa vaihtelevan vastaanoton, saaden arvostelutähtiä kahdesta neljään. Etenkin elokuvan kolmea pääosanäyttelijää kehuttiin roolisuorituksestaan. Episodin arviossa elokuvan juonta kuvattiin ”kliseiseksi”, ”yksinkertaiseksi ja turhanpäiväiseksi”, mutta kehuttiin kuitenkin elokuvan ”hyvin kirjoitettua ja hauskaa dialogia”. Helsingin Sanomien arviossa esiin nousi tarinan epätasaisuus ja muutamien juonikuvioiden irrallisuus.
Raymond V. Damadian

Raymond Vahan Damadian (16. maaliskuuta 1936 – 3. elokuuta 2022) oli yhdysvaltalainen fyysikko, lääkäri ja ensimmäisen magneettikuvauslaitteen keksijä. Damadian tutkimukset natriumin ja kaliumin toiminnasta elävissä soluissa johtivat ensimmäisiin havaittuihin ydinmagneettisen resonanssin ilmiöihin, joista myöhemmin kehittyi maailman ensimmäinen magneettikuvauslaite. Magneettikuvauslaitteen avulla hän suoritti ensimmäisen ihmisen kokonaiskuvauksen syöpätutkimuksia varten vuonna 1977. Damadian myös kehitti yhteistyössä sydämentahdistimen keksijän, Wilson Greatbachin kanssa magneettikuvauksen kestävän sydämentahdistimen.
Hänelle myönnettiin useita palkintoja. Damadian sai myös oman tähden National Inventors Hall of Fameen vuonna 1989.
Kiklat

Kiklat (Cichlinae) on kirjoahventen (Cichlidae) heimoon kuuluva alaheimo. Sen lajeja elää kotoperäisenä Etelä-Amerikassa. Alaheimoon luokiteltiin 117 lajia heinäkuussa 2017.
Malla (nimi)

Malla on suomalainen naisen etunimi. Nimi on syntynyt kutsumamuotona useammastakin eri nimestä kuten Amalia, Magdalena, Malviina tai Matilda. Lisäksi nimen syntyyn ovat mahdollisesti vaikuttaneet Kilpisjärven rannalla sijaitsevat Mallatunturit, samoin kuin myös Saana on tullut tunturin nimestä henkilönnimeksi. 
Vuoden 2019 loppuun mennessä Malla on annettu nimeksi noin 810 henkilölle, joista suurin osa on syntynyt vuoden 1980 jälkeen. Vuodesta 2020 lähtien Mallan nimipäivä on 14. maaliskuuta.
Rouva Westaway on kuollut

 
Rouva Westaway on kuollut on brittiläisen kirjailijan Ruth Waren neljäs jännitysromaani. Antti Saarilahden suomennoksen on julkaissut vuonna 2019 Otava.
Waren aiempien menestyskirjojen tavoin tässä on taas uusi päähenkilö, jonka ympärille rikos kiertyy, sillä Ware pitää epäuskottavana, että yhden henkilön kohdalle osuisi jatkuvasti rikoksia. Waren aiemmissa romaaneissa aiheena on ollut viattoman naisen osuminen väärään aikaan väärään paikkaan. Tässä neljännessä rikokseen syyllistyy kirjan päähenkilö.
Ware kuuluu siihen kirjalliseen aaltoon, joka on ollut viime vuosina palauttamassa psykologista jännitystä rikoskirjallisuuteen. Hän kirjoittaa Agatha Christien hengessä perinteisiä arvoitusdekkareita, joissa keskeinen jännite kohdentuu rikoksen tekijän henkilöllisyyden selvittämiseen.
Tarina.
Tarinan ympäristönä on Warelle tuttu brittiläinen Brightonin kaupunki lähitienoineen. Kertomus alkaa, kun Harriet ”Hal” Westaway saa kirjeen, jonka mukaan isoäiti on testamentannut hänelle omaisuutensa. Se on kuin vastaus hänen rukouksiinsa, sillä hän on veloissa ja koronkiskuri ahdistelee häntä. Mutta kirje on todellisuudessa tarkoitettu toiselle ihmiselle. Harriet päättää kuitenkin saada perinnön esiintymällä todellisena perijänä. Hän on saanut äidiltään oppia ennustajantaidoissa ja tarot-korttien tulkinnassa, ja hän osaa taitavasti astua uuteen rooliin aina tilanteen mukaan. Tarinassa vuorottelevat skeptisyys ja taikausko.
Hautajaisissa Harriet huomaa, ettei tilanne etene suunnitelmien mukaan, mutta hän ei voi enää perääntyäkään. Vaarana on, että hän menettää kaiken, jopa henkensä.
Arviot.
Monet kriitikot pitävät teosta Waren tähänastisista parhaana, niin myös kirjailija A. J. Finn. "Publishers Weeklyssä" romaania luonnehditaan moderniksi goottilaiseksi jännitykseksi, jossa klaustrofobinen ilmapiiri pitää perhedraaman tarinan vauhdissa. "NB Magazinen" kriitikko toteaa, että Ware on tässä romaanissa noussut aivan uudelle tasolle, ja kiittää juuri goottilaista tunnelmaa, joka kuitenkin sijoittuu nykyaikaan. Kriitikko kiittää taitavaa kerrontaa, sillä hän ei osannut aavistaa tulevia tapahtumia.
Korsikan tasavalta

Korsikan tasavalta oli vuosina 1755–1769 olemassa ollut valtio, joka syntyi, kun korsikalainen patriootti Pasquale Paoli julisti Korsikan itsenäiseksi Genovan tasavallasta marraskuussa 1755. Hän teki Korsikalle perustuslain italian kielellä. Tasavallalle luotiin hallitus, oikeusjärjestelmä ja armeija. Mikään valtio ei tunnustanut Korsikan itsenäisyyttä.
Perustaminen.
Pasquale Paoli julisti Korsikan itsenäiseksi Genovan tasavallasta marraskuussa 1755. Onnistuneiden toimien jälkeen hän oli häätänyt genovalaiset koko Korsikasta lukuun ottamatta muutamaa rannikkokylää. Pasquale teki Korsikalle perustuslain italian kielellä. Tasavallalle luotiin hallitus, oikeusjärjestelmä ja armeija; hallitus eli "dieta" koostui jokaisesta piirikunnasta äänestetyistä edustajista. Äänioikeus oli yli 25-vuotiailla miehillä. 
Vuonna 1761 tasavalta sai omat kolikkonsa, jotka tehtiin Muratossa.
Paolin ajatukset itsenäisyydestä, demokratiasta ja vapaudesta saivat kannatusta filosofeilta kuten Jean-Jacques Rousseaulta, Voltairelta, ja Mablylta. Yksikään valtio ei kuitenkaan tunnustanut saaren itsenäisyyttä.
Korsikan valtaus.
Vuonna 1767 Korsika valloitti Capraian saaren Genovalta. Seuraavana vuonna genovalaiset myivät Korsikan Ranskalle Versaillesin sopimuksessa. Samana vuonna Ranska aloitti Korsikan valtauksen ja kokonaisen vuoden ajan Paolin joukot taistelivat Ranskaa vastaan. Vuonna 1769 Ponte Novun taistelussa ranskalaisjoukot löivät korsikalaiset joukot, ja vuonna 1770 Korsikasta tuli Ranskan provinssi.
Hollywood Kills – Live at the Whisky a Go Go

Hollywood Kills – Live at the Whisky a Go Go on The 69 Eyesin livealbumi, joka julkaistiin 23. tammikuuta 2008. Se äänitettiin Hollywoodin Whisky a Go Go -yökerhossa.
Albumi debytoi Suomen virallisen listan sijalla 19, ja se pysyi listalla yhteensä neljä viikkoa.
Crystal Lake

Crystal Lake on japanilainen metalcore-yhtye, joka on perustettu vuonna 2002.
Syyskuussa 2022 yhtyeen laulaja Ryo Kinoshita ilmoitti jätti yhtyeen.
Yhtye teki julkaisusopimuksen Century Media Recordsin kanssa. Lokakuussa 2025 yhtye julkaisi singlen "The Weight of Sound" jolle julkaistiin myös musiikkivideo. Single on yhtyeen tulevalta albumilta "The Weight of Sound", joka julkaistaan 23. tammikuuta 2026 Century Median julkaisemana.
Kalliojärvi (Orivesi, pohjoinen)

Kalliojärvi on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi ja kartoissa niiden yhteisnimenä on Kalliojärvet.
Maantietoa.
Järven pinta-ala on 1,7 hehtaaria, se on 250 metriä pitkä ja 150 metriä leveä. Se on kolmesta samannimisestä järvestä pohjoisimpana sijaitseva järvi ja järvet sijaitsevat Siikanevan kaakkoispuolella kohoavalla mäkisellä järvialueella. Järvien ympäristö on alavaa suovaltaista metsämaata. Järvellä ei ole kartan mukaan saaria ja sen rantaviivan pituus on 600 metriä. Se on autio, mutta läheisellä mäellä on kaksi vapaa-ajan asuntoa. Sinne tulee metsäautotie kantatieltä 66.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 176,0 metriä mpy. Siihen on johdettu neljä suo-ojaa. Pohjoisin oja tulee Valkeajärven ja Kirvesjärvien väliseltä suolta, joka ohjaa myös Valkeajärven vesiä Kalliojärviin. Järven oma laskuoja lähtee itään päin ja se laskee itäiseen Kalliojärveen, ja se vuoristaan laskee eteläiseen Kalliojärveen. Lopulta vedet virtaavat Viipperälammin kautta läntiseen Kodantakuseen. Kodantakuset laskevat lopuksi Iso-Haikaraan.
Rev-Raptor

Rev-Raptor on U.D.O:n kolmastoista studioalbumi, joka julkaistiin 20. toukokuuta 2011.
Monte Carlo -ralli 2012

Monte Carlo -ralli 2012 (virallisesti 80. Rallye Automobile de Monte-Carlo 2012) oli Rallin MM-sarjan kauden 2012 ensimmäinen osakilpailu, joka ajettiin 18–22. tammikuuta.
Kalliojärvi (Orivesi, eteläinen)

Kalliojärvi on Pirkanmaalla Oriveden Yröskulman lähellä sijaitseva järvi. Samalla alueella on kolme järveä, joilla on sama nimi ja kartoissa niiden yhteisnimenä on Kalliojärvet.
Maantietoa.
Järven pinta-ala on 2,3 hehtaaria, se on 350 metriä pitkä ja 100 metriä leveä. Se on kolmesta samannimisestä järvestä eteläisimpänä sijaitseva järvi ja järvet sijaitsevat Siikanevan kaakkoispuolella kohoavalla mäkisellä järvialueella. Järvellä ei ole kartan mukaan saaria. Järven rantaviivan pituus on 750 metriä ja se on autio. Lähin metsäautotie tulee Valkeajärven rantaan parin sadan metrin päähän.
Vesistösuhteet.
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 175,4 metriä mpy. Järveen ei tule mainittavia suo-ojia, mutta siihen tulee itäisempi Kalliojärven kautta yläpuolisten järvien vesiä. Sen oma laskuoja lähtee järven itäpäästä ja se laskee Iso-Haikaraan Viipperälammin, eteläisen- ja itäisen Kodantakusen kautta.
Kuusentähtikirjaaja

Kuusentähtikirjaaja ("Pityogenes chalcographus") on kaarnakuoriaisten (Scolytinae) alaheimoon kuuluva tähtikirjaajalaji. Kuusentähtikirjaaja on Suomen yleisin kaarnakuoriaislaji. Aikuinen kuusentähtikirjaaja on pieni väriltään tumman punaruskea ja peräpäässä sillä on peitinsiipien takareunassa kolme terävää hammasparia. Se on pituudeltaan 2,0-2,3 mm. Laji on laajasti levinnyt eri maihin ja esiintyy myös Suomessa koko maassa. Kuusentähtikirjaaja esiintyy usein samassa puussa kirjanpainajan ("Ips typographus") kanssa.
Kuusentähtikirjaaja parveilee touko - kesäkuun vaihteessa ilman lämpötilan saavuttaessa +18 astetta. Laji on moniavioinen. Kuusentähtikirjaajan munista kuoriutuvat toukat syövät nilaa ja koteloituvat viimeistään elokuun loppuun mennessä. Kaikki kuusentähtikirjaajat eivät ehdi aikuistua syksyllä, joten osa niistä voi talvehtia myös toukka-asteella. 
Laji aiheuttaa tuhoa erityisesti nuoriin kuusiin ja myös isojen kuusten latvoihin sekä joskus myös mäntyihin. Kuusentähtikirjaajan tekemät emokäytävät ja toukkakäytävät heikentävät puun nestevirtauksia, jolloin vähitellen puun latva alkaa kuivua. 
Kuusentähtikirjaajan saalistajia luonnossa ovat ainakin: soukkahukka ("Corticeus linearis"), soikokonnakas ("Epuraea marseuli"), päpsiäisten ("Medetera") sukuun kuuluvat Medetera adjaniae, Medetera dendrobaena, Medetera dichrocera, Medetera setiventris ja kaitapehkiäinen ("Nemozoma elongatum"), hukkakartukas ("Nudobius lentus"), havusoukkotylppö ("Paromalus parallelepipedus"), eri Phaonia suvun lajit, Placusa depressa, hoikkalaakatylppö ("Platysoma angustatum"), tasalaakatylppö ("Platysoma lineare"), Pyemotes dryas, lattakaarniainen ("Rhizophagus depressus"), kämäräpihkalude ("Scoloposcelis pulchella"), pikkumuurahaiskuoriainen ("Thanasimus femoralis"), isomuurahaiskuoriainen ("Thanasimus formicarius") ja (Nusoncus nasutus syn. Troxochrus nasutus).
Steelhammer

Steelhammer on U.D.O:n neljästoista studioalbumi, joka julkaistiin 24. toukokuuta 2013.
Yhdysvaltain korkeimman oikeuden rakennus

Yhdysvaltain korkeimman oikeuden rakennus () on Washington DC:ssä sijaitseva rakennus, jossa Yhdysvaltain korkein oikeus kokoontuu. Rakennusta ylläpitää Architect of the Capitol -virasto.
Historia.
Yhdysvaltain korkein oikeus kokoontui alun perin New Yorkin Merchants Exchange Buildingissä. Pääkaupungin siirryttyä Philadelphiaan oikeus toimi ensin Independence Hallissa ja tämän jälkeen kaupungintalolla. Korkein oikeus muutti Washingtoniin kaupungin tultua Yhdysvaltain pääkaupungiksi 1800. Siellä se kokoontui eri tiloissa Capitol -rakennuksessa. Korkeimman oikeuden puheenjohtaja ja Yhdysvaltain entinen presidentti William Howard Taft pyysi vuonna 1929 kongressia rakentamaan korkeimmalle oikeudelle oman rakennuksen. Arkkitehti Cass Gilbert suunnitteli uudisrakennuksen, jonka rakennustyöt alkoivat 1932, ja oikeus muutti siihen 1935. Gilbert kuoli ennen rakennuksen valmistumista, ja Cass Gilbert, Jr. sekä John R. Rockart auttoivat saattamaan rakennustyöt päätökseen.
Decadent

Decadent on U.D.O:n viidestoista studioalbumi, joka julkaistiin 23. tammikuuta 2015.
Steelfactory

Steelfactory on U.D.O:n kuudestoista studioalbumi, joka julkaistiin 31. elokuuta 2018.
Parachanna

Parachanna on käärmeenpäiden (Channidae) heimoon kuuluva kalasuku. Suvun lajit elävät kotoperäisenä trooppisen Afrikan makeissa vesissä. Sukuun kuuluva "P. fayumensis" on fossiili.
Monte Carlo -ralli 2013

Monte Carlo -ralli 2013 (virallisesti 81. Rallye Automobile de Monte-Carlo 2013) oli Rallin MM-sarjan kauden 2013 ensimmäinen osakilpailu, joka ajettiin 16–19. tammikuuta.